**02.05.2022**

**E-pasta nosaukums:**

Janssen Covid-19 vakcīnu pārdēvē par "Jcovden"

**E-pasta teksts:**

Zāļu valsts aģentūra informē, ka Janssen izstrādātajai Covid-19 vakcīnai ir apstiprināts **jauns nosaukums “JCOVDEN suspensija injekcijām”**. Iepriekšējais šīs vakcīnas nosaukums bija “COVID-19 Vaccine Janssen”.

Vakcīnas nosaukuma maiņa ir ražotāja iniciatīva. Uzņēmums Eiropas Zāļu aģentūrā (EZA) iesniedza pieteikumu par vakcīnas nosaukuma maiņu. Savukārt EZA šo pieteikumu izvērtēja un pieņēma apstiprinošu lēmumu.

**Līdz ar to mainījies ir tikai vakcīnas nosaukums nevis vakcīnas sastāvs.**

Aktuālā informācija par visām Latvijā reģistrētām vakcīnām pret Covid-19, tai skaitā to lietošanas instrukcijas un zāļu apraksti latviešu valodā, ir pieejama [Zāļu reģistrā](https://dati.zva.gov.lv/zalu-registrs/?iss=1&q=covid-19&IK-1=1&IK-2=2&NAC=on&SAT=on&DEC=on&ESC=on&ESI=on&PIM=on&RNE=on).